**Årsberetning for Skjeppsjøen Hytteforening – 43. årgang**

Styret har dette året bestått av formann André Solhaug, nestformann Jo Solberg, sekretær Lilian Brekke Hensvold, kasserer Nina Hveem Carlsen og styremedlemmer Øistein Schjønsby og Helga Hole Thomesen. Revisor er Arne Schjønsby.

Andrè, leder av Hytteforeningen, og Ola Alsvik, representant for hytteeierne, hadde et møte med kommunen våren 2020 om klausuleringsbestemmelsene i forhold til Skjeppsjøen som reservedrikkevannskilde. Kommunen er positiv til å gjennomgå bestemmelsene på nytt. Hytteforeningen er i dialog med kommunen. Eventuell ny informasjon om dette får vi på årsmøtet.

På "Pleiehjemmet" i nordenden av Skjeppsjøen skal det startes med nye aktiviteter. De vil gjerne samarbeide med hytteforeningen, og vil invitere til informasjonsmøte. Dato for dette møtet er ikke satt.

I sommer er det planlagt å utbedre Torsætervegen og legge et nytt veidekke. Ev. ny informasjon om dette kommer på årsmøtet.

Skjeppsjøen Hytteforening er på Facebook. Siden administreres for tiden av både formann og sekretær. Du finner siden på adressen [www.facebook.com/skjeppsjoen](http://www.facebook.com/skjeppsjoen). Du må gjerne like siden, dele den med andre og legge ut nyheter og bilder du tenker kan være relevante for oss som har hytte rundt sjøen. Hytteforeningen har også en nettside, http://skjeppsjoen.net. Her finner du årsmeldinger, møtereferater og regnskap, vedtekter m.m.

Regnskapet for 2020 er oppgjort med et fint overskudd. Giro for 2021 er vedlagt. Kontingenten er fortsatt kr. 100,-/år. Kasserer vil redegjøre mer om det vedlagte regnskapet i årsmøtet.

*Har du mottatt dette brevet, men har solgt hytta? Eller kanskje den nå leies ut til eller brukes av noen andre enn deg? Vi setter stor pris på om du vil gi oss en tilbakemelding på dette, slik at vi kan ajourføre medlemslisten og kontakte nye eiere/brukere. Kontaktdata til sekretæren finner du nedenfor.*

**Årsmøtet for 2021 avholdes lørdag 10.07 kl 13.00 på hytta til Andrè Solhaug, Torsætervegen 464.**

**NB! Av smittevernhensyn avholdes årsmøtet utendørs, og vi tar derfor værforbehold.**

**Ev. avlysning av årsmøtet annonseres på Facebooksiden vår.**

**Ta med campingstol, godt humør og godvær. Arrangementet er også lagt ut på Facebook-siden vår.**

**Velkommen!**

Med Skjeppsjøhilsen og på vegne av styret i Skjeppsjøen hytteforening

Skreia 07.06.2021

Lilian Brekke Hensvold, sekretær

E-post: lilian@hensvold.no

Tlf: 976 78 387